Public procurement notice: Contract Notice
Published: 2024-12-06
Buyer: Kecskeméti Tankerületi Központ
Country: HU
Region: HU331
Contract type: Services
Procedure: Open procedure
CPV classification: 79710000: Security services
Submission deadline: 2024-12-16
Award criteria: quality, price

Technical requirements: Az eljárásban nem lehet ajánlattevő és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdés foglalt kizáró okok bármelyike fennáll. Ajánlatkérő alkalmazza a Kbt. 114. § (2) bekezdésének rendelkezéseit, erre tekintettel az előírt kizáró okok és alkalmassági követelmények igazolására szolgáló dokumentumokat Ajánlattevők az ajánlatkérő Kbt. 69. § (4) bekezdése szerinti felhívására kötelesek benyújtani. A 321/2015. (X.30.) Korm. rendelet 17. § (1) bekezdése szerint, az ajánlattevőnek ajánlatában a Kbt. Harmadik Része szerint lefolytatott közbeszerzési eljárásban egyszerű nyilatkozatot kell benyújtania arról, hogy nem tartozik a felhívásban előírt kizáró okok hatálya alá, valamint a Kbt. 62. § (1) bekezdés k) pont kb) pontját a 8. § i) pont ib) alpontja és a 10. § g) pont gb) alpontjában foglaltak szerint kell igazolnia. A 321/2015. (X.30.) Korm. rendelet 17. § (1) bekezdés alapján az ajánlatban be kell nyújtani a Kbt. 62. § (1) bekezdés k) pont kb) alpontja tekintetében az ajánlattevő, illetve részvételre jelentkező nyilatkozatát, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: pénzmosásról szóló törvény) 3. § 38. pont a)-b) vagy d) alpontja szerint definiált valamennyi tényleges tulajdonosa személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)-b) vagy d) alpontja szerinti jellege és mértéke bemutatását tartalmazza; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. A pénzmosásról szóló törvény 3. § 38. pont a)-b), vagy d) alpontja alapján tényleges tulajdonos: a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy a - Polgári Törvénykönyvről szóló törvény (a továbbiakban: Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak, b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik, d) alapítványok esetében az a természetes személy, da) aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták, db) akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy dc) aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár dd) a da)-dc) alpontban meghatározott természetes személy hiányában, aki az alapítvány képviseletében eljár. Ajánlatkérő kizárja az eljárásból azon ajánlattevőt, akivel szemben a kizáró okok az eljárás során következnek be. A Kbt. 64. § (1) bekezdése szerint a Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére - beleértve azokat az eseteket, amikor a törvényben meghatározott kötelességszegés vagy jogsértés az ajánlatkérő mérlegelése alapján vezet kizáráshoz - az ajánlattevő, részvételre jelentkező, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. Ha a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az egységes európai közbeszerzési dokumentummal egyidejűleg köteles benyújtani.
Őrzés-védelmi feladatok elvégzése Kecskeméti Tankerületi Központ székhelye, telephelye és intézményei részére az alábbiak szerint: Főbb feladatok: - portaszolgálat - távfelügyelet, diszpécserszolgálat - gépkocsizó járőrszolgálat Teljes mennyiség 3 évre: 346 464 óra, 115 488 óra/év, amely tartalmaz - portaszolgálatot 97 920 óra/év, - távfelügyelet, diszpécserszolgálat 8 784 óra/év - állandó gépkocsizós éjszakai járőrszolgálat biztosítását 8 784 óra/év mennyiségben. Karbantartás: meglévő riasztórendszerek felügyeleti központba történő bekötése rádiós átjátszóval, illetve ezen rendszerek karbantartása, üzemeltetése a szerződés időtartama alatt. 24 órás szerviz szolgáltatás, valamint hibaelhárítás biztosítása. Ajánlatkérő kifejezetten felhívja a figyelmet arra, hogy a szolgáltatást az egyes intézmények által mindenkor ténylegesen használt ingatlanok tekintetében, az azokhoz kapcsolódó igények alapján kell teljesíteni. A Felek megállapodnak abban, hogy amennyiben a jelen Szerződés megkötésekor rögzített - a szolgáltatás tárgyát érintő - mennyiségi alapadatok tekintetében változás következik be (az őrzés-védelemmel érintett terület vagy óraszám változik), úgy a Szerződésben rögzített havi nettó átalánydíj összege a változás mértékével azonos arányban módosulhat a Kbt. 141. § (4) bekezdés a) pontja alapján. Az átalánydíjnak a fentiek szerinti esetleges csökkenésére hivatkozással Ajánlattevő kár-, költség, vagy egyéb igény érvényesítésére nem jogosult Ajánlatkérővel szemben. A részletes feladatmeghatározást a közbeszerzési dokumentumok mellékletét képező műszaki leírás tartalmazza. A részletes feltételeket a közbeszerzési dokumentumok tartalmazza. Ajánlatkérő rögzíti, hogy a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény 14. § (2) bekezdése alapján nyertes ajánlattevő (Megbízott) a személy- és vagyonvédelmi tevékenység folytatása során, a szerződés teljesítése érdekében további vállalkozással a személy- és vagyonvédelmi tevékenység végzésére alvállalkozói szerződést nem köthet. Ajánlattevőnek a szerződéskötés időpontjára rendelkezni kell a 2005. évi CXXXIII. törvény 5. §-a szerinti, a személy- és vagyonvédelmi tevékenység végzésére vonatkozó, a rendőrség által kiadott, hatályos működési engedéllyel. Amennyibe Ajánlattevő ezen követelménynek nem felel meg, Ajánlatkérő ezt a szerződéskötéstől való visszalépésként értékeli és a Kbt. 131. § (4) bekezdés szerint jár el.
P/1. A Kbt. 65. § (1) bek. a) pontja és a Kr. 19. § (1) bekezdésének c) pontja alapján ajánlattevő csatolja nyilatkozatát az eljárást megindító felhívás feladásának napját megelőző három mérlegfordulónappal lezárt üzleti év teljes, valamint a közbeszerzés tárgya (őrzés-védelmi és/vagy portaszolgálati tevékenység) szerinti általános forgalmi adó nélkül számított árbevételéről, annak megfelelően, hogy ajánlattevő mikor jött létre, illetve mikor kezdte meg működését. Ha az ajánlattevő a P/1. pontja szerinti irattal azért nem rendelkezik, mert olyan jogi formában működik, amely tekintetében beszámoló vagy az árbevételről szóló nyilatkozat benyújtása nem lehetséges, az előírt alkalmassági követelmény és igazolási mód helyett bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az érintett ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében az árbevételről szóló nyilatkozat benyújtása nem lehetséges és tájékoztatást kérni az előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról. P/1. Alkalmatlan ajánlattevő, amennyiben az eljárást megindító felhívás feladását megelőző három, mérlegfordulónappal lezárt üzleti évben a teljes – általános forgalmi adó nélkül számított – árbevétele nem éri el a nettó 800.000.000,- Ft-ot, valamint ugyanezen időszakban a közbeszerzés tárgya (őrzés-védelmi és/vagy portaszolgálati tevékenység) szerinti, általános forgalmi adó nélkül számított árbevétele összesen nem éri el a nettó 700.000.000,- HUF összeget.
P/2. Ajánlattevő csatolja az ajánlattétel időpontjában érvényes felelősségbiztosítási kötvényének egyszerű másolatát. Az érvényes felelősségbiztosítási szerződés bizonyítására ajánlattevőnek a biztosítási kötvény másolatán túl csatolnia szükséges továbbá a legutolsó biztosítási díj megfizetését igazoló pénzügyi bizonylat egyszerű másolatát, vagy a biztosító társaság - az ajánlattételi határidőt megelőző 30 napnál nem régebbi nyilatkozatát arról, hogy a felelősségbiztosítás folyamatosan fennáll az ajánlattevő és a biztosító társaság között. P/2. Alkalmatlan ajánlattevő, amennyiben nem rendelkezik minimum 50.000.000 Ft/kár és minimum 200.000.000.-Ft /év kárkifizetési limit összegű, közbeszerzés tárgya szerinti szolgáltatás (őrzés-védelmi és/vagy portaszolgálati tevékenység) elvégzésére vonatkozó, az ajánlattételi határidő lejártának időpontjában érvényes felelősségbiztosítással.
M/1. Ajánlattevő a 321/2015 (X.30.) Korm. rendelet 21.§ (3) bekezdés a) pontja alapján ismertesse a felhívás feladásától visszafelé számított 3 év legjelentősebb szolgáltatásait a 321/2015 (X.30.) Korm. rendelet 23. § szerint. A nyilatkozat/igazolás az alábbiakat tartalmazza: - a szerződést kötő másik fél neve, székhelye (címe), - a szolgáltatás tárgya, mennyisége - a saját teljesítés aránya, - a teljesítés kezdő és befejező időpontja (év/hónap/nap), - nyilatkozat, hogy a teljesítés a szerződésnek és az előírásoknak megfelelően történt. A 321/2015 (X.30.) Korm. rendelet 19. § (7) bekezdése szerint azokban az esetekben, amelyekben a 28. §- ban és a 36. §-ban meghatározott minősített ajánlattevők hivatalos jegyzéke bizonyítja, hogy a gazdasági szereplő megfelel az adott alkalmassági követelménynek, a minősített ajánlattevők elektronikusan elérhető hivatalos jegyzékén való szereplés tényét, illetve az EU egy másik tagállamában letelepedett gazdasági szereplő által benyújtott, a letelepedés helye szerinti, az elismert ajánlattevők hivatalos listáját vezető szervezettől származó jegyzék szerinti igazolást is elfogad ajánlatkérő a meghatározott igazolási módok helyett. M/1. Alkalmatlan az ajánlattevő, amennyiben nem rendelkezik az ajánlati felhívás feladását megelőző 3 évben (36 hónapban) szerződésszerűen teljesített alábbi referenciákkal: a) legalább 1 db, legalább 12 hónapon keresztül folyamatosan teljesített őrzés-védelem tárgyú referenciával, amelynek teljesítése elérte vagy meghaladta a 63 000 óra/év mennyiséget, b) legalább 1 db, legalább 12 hónapon keresztül folyamatosan teljesített portaszolgálat tárgyú referenciával, amelynek teljesítése elérte vagy meghaladta a 70.000 óra/év mennyiséget, c) legalább 1 db, gépkocsizó járőrszolgálat tárgyú referenciával, amelyben az óraszám eléri vagy meghaladja a 6.500 óra/évet. Az előírt alkalmassági minimumkövetelmény referencia előírásonként több szerződésből is teljesíthető. Több referencia előírás igazolása esetén Ajánlatkérő ugyanazon referenciát is elfogadja, azonban az adott előírt alkalmassági minimum követelményt a referenciának igazolnia kell.


Winner: Közbeszerzési Hatóság